CELEX: 62017CN0562
Language: sl
Date: 2017-09-25 00:00:00
Title: Zadeva C-562/17: Predlog za sprejetje predhodne odločbe, ki ga je vložilo Audiencia Nacional (Španija) 25. septembra 2017 – Nestrade S.A./Agencia Estatal de la Administración Tributaria (AEAT) in Tribunal Económico-Administrativo Central (TEAC)

18.12.2017   
            
            
               SL
            
            
               Uradni list Evropske unije
            
            
               C 437/19
            
         Predlog za sprejetje predhodne odločbe, ki ga je vložilo Audiencia Nacional (Španija) 25. septembra 2017 – Nestrade S.A./Agencia Estatal de la Administración Tributaria (AEAT) in Tribunal Económico-Administrativo Central (TEAC)
   (Zadeva C-562/17)
   (2017/C 437/22)
   Jezik postopka: španščina
   
      Predložitveno sodišče
   
   Audiencia Nacional
   
      Stranke v postopku v glavni stvari
   
   
      Tožeča stranka: Nestrade S.A.
   
      Toženi stranki: Agencia Estatal de la Administración Tributaria (AEAT) in Tribunal Económico-Administrativo Central (TEAC)
   
      Vprašanji za predhodno odločanje
   
   
               1.
            
            
               Ali je mogoče prilagoditi sodno prakso Petroma (zadeva C-271/12) (1) tako, da se lahko dopusti vračilo DDV, ki ga zahteva podjetje, ki nima sedeža v Uniji, čeprav je že bila izdana odločba nacionalnega davčnega organa, s katero je bilo zavrnjeno navedeno vračilo, ker podjetje ni odgovorilo na zahtevo po informacijah v zvezi z identifikacijsko številko za DDV, če se upošteva, da je uprava imela navedeno informacijo takrat na voljo, saj jo je tožeča stranka posredovala v odgovor na druge zahteve?
            
         
               2.
            
            
               Če je odgovor na navedeno vprašanje pritrdilen:
               Ali je mogoče šteti, da retroaktivna uporaba sodne prakse Senatex (zadeva C-518/14) (2) zahteva razveljavitev upravnega akta, s katerim je bilo zavrnjeno plačilo navedenega DDV, glede na to, da se je z navedenim aktom zgolj potrdila predhodna pravnomočna upravna odločba, s katero je bilo zavrnjeno vračilo, ki jo je izdala AEAT na podlagi postopka, ki ni postopek, določen z zakonom za tak primer, in ki je poleg tega omejila pravice vlagatelja zahtevka za vračilo ter s tem povzročila kršitev pravice do obrambe?
            
         
      (1)  Sodba z dne 8. maja 2013 v zadevi Petroma Transports in drugi, C-271/12, EU:C:2013:297.
   
      (2)  Sodba z dne 15. septembra 2016 v zadevi Senatex, C-518/14, EU:C:2016:691.